《和叶仲洽喜雨》
宋代·陈文蔚

一旱不问下与高，风吹日炙同煎熬。
悲鸣鸿雁不饮啄，向人终日声嗷嗷。
千里赤地天不管，毫发微功矜桔槔。
乘除自古有成说，霖潦一春多发泄。
渴苗欲死俟沾溉，至此翻令成泽竭。
不眠耿耿抱幽恨，离毕中宵起占月。
仰天浩叹如何理，引手欲挽天河水。
鹅湖作镇县东隅，山巅忽有云峰起。
朝隮何事故要日泽已均，泼墨千山云不断。
骚人赋诗喜欲狂，自写长牋几脱腕。
东西倒悬今少解，欢情随雨亦滂沛。
祗愁西北望云霓，腥膻久矣为民害。
请看麟史书伐邢，一日兴师当问罪。
诗成聊写闵雨志，亩亩拳拳有深爱。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。